
EVANGHELIA MAICII DOMNULUI 
„Iată roaba Domnului.” /Luca 1, 35/ 


lată roaba Domnului, fraţilor, a cărei viață pe pământ cu 
adevărat a înfățișat o întreagă evanghelie. Această Evan- 
ghelie a Maicii Domnului s-ar putea numi: Evanghelia 
celei dintâi roabe a Domnului, dar înainte a ne întreba 
ce fel de evanghelie a fost aceea, să ne mutăm cu duhul și 
cu gândul în acea zi luminată când Sfânta Maică a Dom- 
nului s-a despărțit de această lume. Noi numim acea zi — 
zi luminată, pentru că ea însăși a socotit-o astfel, rugân- 
du-se adesea Fiului său și lui Dumnezeu să-o grăbească, 
să grăbească ziua ieșirii ei din această lume în care ea a în- 
durat pentru dreptate mai mult decât oricare altă maică 
vreodată. 

Să ne mutăm cu duhul și cu gândul la Muntele Sionului, 
în casa lui loan Evanghelistul, și să ne apropiem cu evla- 
vie de patul ei de moarte, în care ea cu pururea sfială de fe- 
cioară pregătește trupul său pentru ceasul cel de pe urmă. 
În jurul ei slujește Sfântul loan, același loan care, singu- 
rul, s-a învrednicit, afară de Preasfânta Maică, să pună 
capul său pe pieptul dumnezeiesc al Domnului Mântuit- 
or. Acestui slăvit loan, și doar lui, Domnul i-a vestit două 
mari taine — una înfricoșată, și alta dulce, taina vânzării 
și taina dragostei față de mamă. „lată mama ta” /loan 19, 
27/, a zis către loan Domnul în ceasul morţii pe Cruce. 
Domnul nu putea să-i lase zălog mai mare decât ce i-a lă- 
sat — pe Sfânta Sa Maică. Căci dacă loan putea fi de fo- 
los Maicii lui Dumnezeu cu ocrotirea și slujirea sa, de o 
sută de ori mai mult a fost ea de folos lui, cu sfaturile ei 
de Dumnezeu înțelepţite, cu pilda sa și cu descoperirea 


multor taine dumnezeiești, pe care doar ea le-a știut. Căci 

tainele dumnezeiești au început să i se descopere ei încă 
dinainte ca loan să se fi și născut. lar în vremea adormirii 
sale, loan abia ajunsese la plinătatea vârstei, în vreme ce 
ea era înaintată în vârstă, fecioară, dar înaintată în vârstă. 
Pe lângă Sfântul loan, și multe fecioare și femei din Ieru- 
salim se aflau în jurul patului de moarte al Preasfintei Fe- 
cioare, acolo unde o mireasmă cerească și dulce izvorâtă 
din sufletul ei umplea încăperea. Toate fecioarele și fe- 
meile creștine au socotit-o pe Maica lui Dumnezeu, mai- 
ca lor. Și ea cu adevărat le-a fost maică, căci le năștea în 
duh pentru lumea cerească și pentru viața veșnică. În prea 
mare tristețea lor jeleau pentru că maica bună și milos- 
tivă le părăsește ca pe niște orfane în această lume a mor- 
mintelor. lar ea, cu zâmbetul ei, le liniștea și cu cuvintele 
le mângâia, încredinţându-le că niciodată nu le va părăsi, 
chiar dacă cu trupul se desparte de ele. 

Și atunci, iată, și vitejii lui Hristos — Sfinții Apostoli. lată-i 
cum vin pe nori și coboară în casa modestă a lui loan. Din 
pricina curăţiei, credinței și prea marii lor dragoste față 
de Domnul Dumnezeu, toată firea le slujea, precum robul 
pe stăpânul său; și iată că și norii i-au slujit, ca să-i aducă 
din părți îndepărtate ale lumii în lerusalim și să îi coboare 
în casa în care Sfânta Maică a lui Dumnezeu a așteptat 
ieșirea ei din această lume. Ei nu au știut de ce Duhul 
Sfânt i-a purtat pe nori și nici unde vor fi duși. Dar în- 
credințați cu desăvârșire voii lui Dumnezeu și nu viețuind 
pentru sine, ci pentru Hristos, au știut că această călătorie 
neobișnuită a lor trebuie să aibă un scop și un rost. Abia 
când unul după altul au coborât în Sion, în casa lui loan, 
au aflat de la loan, prietenul lor, că Maica lui Dumnezeu 
se află pe patul de moarte. Atunci vitejii duhovnicești ai 
lui Hristos, care supuneau lumea Împăratului Hristos, în- 


tristați și abătuţi soseau unul după altul în fața Maicii 


Domnului, pe care o socoteau și maica lor, a tuturor, și cu 
lacrimi sărutau mâna ei și cereau de la ea ultima binecu- 
vântare. lar ea, pe fiecare după nume, i-a chemat și le-a 
vorbit întrebându-i despre greutăţile și strădaniile lor și 
despre răspândirea Evangheliei Fiului ei în lume. A lău- 
dat lucrarea fiecăruia dintre ei, i-a îmbărbătat, mângâi- 
at și sfătuit. 

lar acum, fraţilor, să lăsăm această sfântă familie înrudită 
prin credință și dragoste mai puternic, mult mai puter- 
nic decât înrudeşte sângele. Să o lăsăm așa adunată și cu 
acest prilej, precum și cu cel al Cincizecimii, când Duhul 
Sfânt S-a pogorât cu vuiet peste ei toți. Să-i lăsăm pe 
Sfinţii Apostoli să se îndulcească și să se hrănească cu ul- 
timele cuvinte ieșite prin gura Miresei lui Dumnezeu și 
să o lăsăm pe ea să îi binecuvânteze cu binecuvântarea Fi- 
ului ei. Cea mai binecuvântată. lar noi să ne întoarcem 
la întrebarea pusă: Ce fel de evanghelie a fost Evanghe- 
lia celei dintâi roabe a Domnului? Sau, cu alte cuvinte: 
Ce bună vestire a arătat lumii Preasfânta Născătoare de 
Dumnezeu Maria? 

lată, Sfânta Fecioară nu a scris nimic pe hârtie ce s-ar putea 
numi evanghelie. Și nici altcineva n-a însemnat cuvintele 
ei și le-a răspândit ca fiind evanghelia ei. Singurele ei cu- 
vinte care s-au păstrat și au fost scrise în Evanghelia după 
Luca sunt cuprinse în cântarea ei de mulțumire: „Măreşte 
sufletul meu pe Domnul.” /Luca 1,46/ Această cântare se 
cântă în Biserica Ortodoxă în fiecare zi, la slujba utreniei. 
Această cântare a Născătoarei de Dumnezeu, după fru- 
museţea ci, se poate asemui cu cei mai frumoși psalmi ai 
lui David. lar după adâncime și înțelepciune înfățișează o 
mică evanghelie. Fără îndoială că Maica lui Dumnezeu a 
rostit încă multe cuvinte și poveţe preafrumoase de-a lun- 


gul vieţii sale, dar după pronia lui Dumnezeu acestea au 

rămas ascunse nouă. Însă, fraţilor, evanghelia Născătoarei 
de Dumnezeu nici nu stă în cuvintele ci, ci în viaţa ei. În- 
treaga ei viaţă este evanghelie, este o necuprinsă Bunăve- 
stire către neamul omenesc, deoarece Evanghelia mereu și 
mereu înseamnă Bunăvestire. 

Să privim prima pagină: 

Prin îngeri, sfintele ceruri s-au arătat lui oachim și Anei 
că după rugăciunea lor Îi se va da o fiică pe care toate gen- 
eraţiile pământești și toate neamurile o vor numi binecu- 
vântată. Ce vedem aici? Mai întâi vedem — rugăciunea cu 
nădejde, apoi — împlinirea rugăciunii și vestirea, al treilea 
— femeia stearpă și în vârstă dă naștere. Irei bucurii din- 
tr-o dată, legate una de alta. Este o bucurie a vedea oame- 
ni care se roagă lui Dumnezeu cu credință și nădejde și 
cer cu stăruință de la EI ceea ce întregii lumi îi pare cu ne- 
putință și caraghios. Este bucurie a vedea cum Dumnezeu 
și astfel de rugăciuni aude și făgăduiește împlinirea. Și 
bucurie este a vedea cum Domnul nu rușinează rugăci- 
unea și credința și nădejdea celor drepți, ci, cu adevărat, 
într-un chip minunat, le împlinește dorința în ciuda firii, 
EI — Zaditorul firii. 

Aceasta este prima pagină a Evangheliei a celei dintâi 
roabe a Domnului, pagină bogat luminată cu lumină 
cerească și prea împodobită. Cine citește această pagină 
cum se cuvine, și o înțelege, se va umple de mare înțelep- 
ciune și va primi mare folos. 

Să privim acum a doua pagină: 

Ca fetiță de trei ani, Maria este încredinţată Bisericii și 
închinată lui Dumnezeu spre slujire — roaba Domnului. 
Și a slujit cu credinţă și bucurie, fără plată și fără răsplată 
pământească, unsprezece ani întregi. Asta nu a fost o 
slujbă mai deosebită, ci una obișnuită, cu totul obișnu- 


ită. Ea stătea în cusut, ţesut și alte lucrări femeiești, apoi 


căratul apei de departe, și iarna, și în arșiță, în curăţe- 
nie și spălare, în întâmpinarea oaspeţilor, și în ascultarea 
preoţilor, leviţilor și a tuturor mai marilor bisericii. Slujire 
fără cârtire, curată și sfântă. Sufletul plin de adâncă tăcere 
în care fremăta neîncetata rugăciune către Dumnezeu. 
Acea slujire fără cârtire, în rugăciune și cu totul mărin- 
imoasă, fără plată sau vreo răsplată pământească — oare 
nu este aceasta a doua preafrumoasă pagină a Evanghe- 
liei celei dintâi roabe a Domnului? lată, în Rai a fost o 
doamnă căreia toate ființele pământești i-au slujit, și cu 
toate astea s-a lepădat de Dumnezeu, s-a golit de rugăci- 
unea de mulțumire către Ziditorul ei, și în trufia ei mai 
degrabă l-a ascultat pe diavol, decât pe Dumnezeu. lar 
Sfânta Fecioară Maria nu a fost o doamnă, ci o roabă, 
roabă credincioasă și dăruită Domnului în mijlocul lu- 
mii păcătoase și pline de sminteli lumești. Fie ca toți 
să privească această pagină a evangheliei, pe care Mai- 
ca Domnului a scris-o prin slujirea sa față de Dumnezeu 
vreme de unsprezece ani întregi, și fie să-și lumineze su- 
fletul lor cu albeaţa curăţiei și a strălucirii toți cei care prin 
întreaga viaţă slujesc doar lor înșiși și prin întreaga viață 
se simt nătângi precum Eva, întunecaţi precum diavolul 
cel întunecat și nefericiți precum Cain. Cine citește cum 
se cuvine această a doua pagină a Evangheliei Născătoarei 
de Dumnezeu va lepăda din sufletul său șarpele cel vechi, 
se va naște din nou, se va lumina și se va mântui. 

Pagina a treia: 

În Nazaret s-a arătat marele Arhanghel al lui Dumnezeu, 
Gavriil, Fecioarei Maria, a numit-o plină de har și bine- 
cuvântată între femei și i-a descoperit taina proniei celei 
din veac, că va naște pe Fiul lui Dumnezeu și Împăratul 
împăraților, a cărui Împărăție nu va avea sfârșit. Cum s-ar 


fi trufit Eva, doamna din Rai, cu această cinste nemaiauz- 

ită! Însă Maria cea smerită nu s-a trufit. Ea a simțit bucu- 
ria mare pe care i-a vestit-o Arhanghelul lui Dumnezeu, 
dar frica lui Dumnezeu zăvora această bucurie în inima 
ei. Bucuria cu frica — aceasta și este, fraţilor, bucuria cea 
sfântă, care niciodată nu le dădea sfinților lui Dumnezeu 
să-și piardă minţile și să se mândrească cu ei înșiși. Cea 
mai mare cinste de la Dumnezeul lor au primit-o cu în- 
trebare — Ce slujbă este oare legată de această cinste? Pri- 
mind cinste, eis-au gândit nu la cinste, ci la slujbă. Prim- 
ind darul, ei se îngrijeau de ce să dea în schimb, de da- 
toria lor față de Ziditorul cel milostiv. Așa și Preacura- 
ta Născătoare de Dumnezeu. După ce a ascultat întregul 
cuvânt al Arhanghelului, a răspuns: „lată roaba Domnu- 
lui. Fie mie după cuvântul tău!” /Luca 1, 38/ 

Aceasta este a treia pagină de aur a Evangheliei celei dintâi 
roabe a Domnului. Minunată și prea minunată pagină a 
Evangheliei pe care este scrisă smerenia și bucuria sfântă. 
Mii și mii de oameni în lume, astăzi, au nevoie de această 
evanghelie precum pâinea de toate zilele — multe mii care 
de la Dumnezeu au primit cinstire, dar au lepădat sluji- 
rea lui Dumnezeu, care prin darurile lui Dumnezeu s-au 
mândrit ca fiind ale lor și nici nu se gândesc să dea ceva 
în schimb; care au parte de mulțumire deșartă, dar nu de 
bucurie sfântă, căci nu au frică de Dumnezeu. Aceștia 
sunt greu bolnavi și sufletele lor bolnave zac în trup ca în- 
tr-un așternut de moarte. Dacă nu vor lua la vreme leacul 
pe care Preasfânta Născătoare de Dumnezeu îl dăruiește 
prin Evanghelia sa, adică smerenia și bucuria sfântă, vor 
muri cu moarte veșnică de la care nu va fi înviere. 

Să răsfoim mai departe: 

Când Dreptul losif s-a îndoit de Sfânta Fecioară, când 
s-a îndoit de cinstea ei feciorească văzând-o purtând în 


pântece, ea nu s-a îndreptăţit atunci când a auzit de la Ar- 


hanghel vestea pe care niciodată nicio ureche femeiască 
nu a auzit-o, așa și acum, ea nu s-a înfricoșat de îndoielile 
și amenințările lui Iosif. Ea și-a urmat îndatoririle, ținân- 
du-și sufletul în adâncă tăcere din care fremăta muzică de 
rugăciune, auzită doar de Dumnezeul cel Preaînalt. lar 
îndreptăţirea de sine, a feciorelniciei și nevinovăţiei, lăsa 
pe seama Domnului, repetând mereu și mereu: „lată roa- 
ba Domnului!” Deoarece ea lăsa pe seama lui Dumnezeu 
făptuirea, Dumnezeu a și făcut ceea ce se cuvenea. Prin 
Îngerul Său a îndreptăţit-o pe roaba Sa înaintea lui Iosif. 
/cf. Matei 1, 20/ 

Fraţilor, oare nu este aceasta încă o pagină de aur din 
Evanghelia celei dintâi roabe a Domnului? Și, oare, nu în- 
văţăm noi din această pagină că nu trebuie să ne fie teamă 
de oameni atunci când Îi slujim lui Dumnezeu? Și nici să 
ne temem pentru cinstea noastră atunci când stăruim asu- 
pra cinstei lui Dumnezeu? Nici să ne rușinăm de oameni 
atunci când îndurăm ceva din voia lui Dumnezeu? 

Să răsfoim și multe alte pagini din Evanghelia Preasfintei 
Născătoare de Dumnezeu, să înțelegem cuvintele lor cele 
de aur și să ne povăţuim din chipurile lor tăcute, dar vii. 
Păstorii și împărații, împreună cu îngerii, se închinau Fi- 
ului ei în peștera din Bethleem, iar ea așeza toate acestea 
adânc în inima sa și tăcea; și tăcând, se îngrijea de Prun- 
cul ei cum să-L înfășoare și cum să-L hrănească. În fiece 
clipă a slavei, ea caută să împlinească datoria ei. Tot așa și 
în fiece clipă a fricii și înfricoșării ea din nou caută doar să 
împlinească datoria ei, lăsând toate celelalte în seama voii 
lui Dumnezeu. Când Irod cu sabia a căutat pe Fiul ei, ea 
a ascultat glasul lui Dumnezeu, l-a luat pe prunc la piept 
și s-a ascuns în întunecatul şi îndepărtatul Egipt. Fără 
frică de Irod, dar cu frica de toate zilele de Dumnezeu cel 
Atotputernic. 

Când Fiul ei vărsa învățătura cerească ca ploaie dătătoare 
de viață peste sufletele uscate ale oamenilor, ea asculta și 
tăcea ca și ceilalți, tăcea mai mult decât toți ceilalți. Când 
EI deschidea minunile dumnezeiești, când mulțime de 
popor umbla după EI ca după Izbăvitorul și Mântuitor- 
ul ei, când Îl preamăreau și Îl lăudau, ea mergea la depăr- 
tare cu celelalte femei evlavioase și se îngrijea de ce va 
face ea ca maică pentru EI, Atotputernicul și Atotbogat- 
ul. Când cineva din mulțime a strigat, asemenea Domnu- 
lui: „Fericit este pântecele care Te-a purtat și fericiți sunt 
sânii pe care i-ai supt! ”/Luca 11,27/, ea nu a ieșit în faţă 
și nu a grăit: „Eu l-am purtat și eu l-am alăptat”, ci, smer- 
ită, stătea ascunsă în mulțimea poporului, gândind doar 
cu ce ar fi putut ea să-i slujească Lui — ea, roaba Dom- 
nului. Ce îndemn minunat pentru acele mame care atun- 
ci când copilul primește o notă bună pentru o învăţătură 
neînsemnată de la școală îl socotesc un copil nemaipome- 
nit, înzestrat peste măsură, copt la minte înainte de vreme 
și prin aceste laude deşarte își vatămă copilul, hrănind în 
el viermele iubirii de sine și al trufiei! Atunci când aceș- 
ti copii „geniali” cresc și se leapădă de Dumnezeu, se în- 
fundă în imoralitate și numesc pe mamele lor prostovane, 
atunci acele mame fără de minte, înăbușite în lacrimi, 
bagă de seamă că au crescut nu genii, ci diavoli. 

Însă să ne oprim la acea pagină pe care este înfățișată 
răstignirea Fiului lui Dumnezeu și răstignirea inimii 
Născătoarei de Dumnezeu, după prorocia bătrânu- 
lui Simeon, primitorul de Dumnezeu. /cf. Luca 2, 35/ 
Păstorul a fost lovit și turma s-a risipit. Însă unde să fugă 
ca, Maica? Fa stă în tăcere și în durere lângă Cruce. Prin 
prezenţa sa, ea mărturiseşte că Acela este Fiul Omului, 
Fiul ei, și că ca îi este Maică. Fiecare tresărire dureroasă a 


Domnului cel Răstignit s-a repetat înlăuntrul sufletului ei 


ca o străpungere de sabie. Fiecare strigăt de durere al Lui 
răsună în sufletul ei nu ca ecou, ci ca tunet. Însă ea ține 
gura închisă și limba fără de glas, pentru că sufletul nu are 
unde să-și verse durerea. Ca astfel, sufletul ci, prea împov- 
ărat de durere, să simtă toată apăsarea chinurilor Sale de 
pe Cruce. În vreme ce tâlharii urlau de durere, în vreme ce 
Fiul ei se încovoia în chinuri de moarte, în vreme ce os- 
tașii aspri stau fără păsare față de chinurile altora și caută 
doar ce să fure sau să răpească din avuţia celor răstigniți, 
și în vreme ce adunătura fără de Dumnezeu a căpeteniilor 
evreilor, prin râsetele și batjocura lor, întăresc grozăvia și 
urgia Marii Fărădelegi, ea ce face? Ea stă lângă Cruce, 
predată cu totul voii lui Dumnezeu, ca și întotdeauna, 
cu freamăt de rugăciune în inimă, străpunsă de fulge- 
re arzătoare de durere și cu întrebarea tăcută: „Cu ce Te 
poate sluji roaba Domnului, Fiule și Dumnezeul meu?” 

O, Maică dulce! Maică a maicilor! Cât de mult și de mult 
slujești lui Dumnezeu și oamenilor doar stând acolo lângă 
Domnul cel răstignit! Mai întâi, cât de mult și mult slu- 
jești credinţei ortodoxe stând la acel loc înfricoșat! Pen- 
tru totdeauna prin acestea închizi gurile ereticilor din 
toată vremea, care vor învăţa greșit că Hristos a fost un 
om părelnic, și nu unul adevărat. Dacă ar fi fost părel- 
nic, atunci ce cauţi tu sub Cruce, pe Golgotha cea sân- 
geroasă? Dacă tu L-ai născut ca o amăgire, și dacă L-ai 
purtat în braţe ca pe o amăgire, de unde atâta durere în 
sufletul tău? Preacurată Mielușea a lui Dumnezeu! De ce 
să te întristezi după o amăgire? Dacă Hristos este un om 
părelnic, atunci doar tâlharii îndură pătimirea pe crucile 
lor, și nu și EI care S-a pogorât din Cer ca să-i mântuias- 
că pe tâlhari. Atunci părelnică este și întruparea Fiului lui 
Dumnezeu, părelnic este trupul Lui, părelnice și chinu- 


rile, părelnică și maternitatea ta, și în cele din urmă — o, 

ce grozăvie! — părelnică este și dragostea lui Dumnezeu 
faţă de oameni. Toată această sumă a hulelor tu o spar- 
gi în pulbere prin prezenţa ta sub Crucea Lui și cu cru- 
cea în sufletul tău. Din această pricină ereticii nu te iu- 
besc și nu te cinstesc, roaba lui Dumnezeu. Din această 
pricină lor le este urât numele tău precum suntem urâţi 
și noi toți care pe tine, Maica lui Dumnezeu, te mărtur- 
isim și te slăvim. lar noi te mărturisim și te slăvim ca cel 
dintâi martor și stâlp al credinţei ortodoxe — credinţă în 
întruparea cea adevărată a lui Dumnezeu Cuvântul; cred- 
inţă în dragostea lui nemărginită față de neamul ome- 
nesc; credinţă în jertfa Lui adevărată pentru mântuirea 
păcătoşilor; credință în rănile usturătoare de pe trupul 
Lui; credință în preacurat sângele Lui vărsat și în adevăra- 
ta Sa moarte. Iu ai mărturisit toate acestea, Călăuzitoare, 
prin pătimirea ta sub Crucea celui Pătimitor. La mărturia 
ta cheamă Biserica Ortodoxă în fiecare miercuri și vineri, 
psalmodiind troparul Născătoarei, pomenind pătimirea ta 
din pricina pătimirii Sale, și tânguirile tale, Mielușeaua 
lui Dumnezeu, după Mielul lui Dumnezeu cel Răstignit. 
Și pe lângă această nemăsurată slujire a credinţei orto- 
doxe, cât de minunat slujești tu fiecăruia dintre noi în 
parte, povățuindu-ne cu câtă smerenie trebuie să purtăm 
crucea noastră când moartea ne desparte de copiii 
noștri, de rudele și prietenii noștri! Cu durere tăcută 
care, îngrămădită în inimă, înteţește nădejdea noas- 
tră în Dumnezeul cel Viu și Atotputernic. Blândă ca o 
miclușea ai stat sub șiroaiele de sânge ale Celui pe Care 
L-ai născut, fără să-ţi smulgi părul, fără să-ţi frângi mâi- 
nile, fără bocete și vaiete. Credinţa în biruința dreptății 
Lui nu s-a clătinat nici în acel ceas în care toate grozăviile 
s-au adunat deasupra capului tău, când cei fărădelege pe- 


treceau scrâșnind din dinţi, când soarele s-a întunecat și 


pământul s-a cutremurat, o, cea mai vitează dintre toate 
femeile. Întreg sufletul tău a fost acoperit de veșmântul 
durerii cumplite, dar al unei dureri cumpătate, stăpânite, 
feciorelnice — al unei dureri sfinte, care nu caută compăti- 
mirea nimănui afară de Dumnezeu, o, Fecioară pururea 
smerită și pururea sfioasă, Mireasa lui Dumnezeu. 
Fraţilor, aceasta este pagina Golgothei a Evangheliei 
Născătoarei de Dumnezeu, pagină de aur, din cel mai 
scump aur. Cu această pagină se întărește credința no- 
astră, se îmblânzește tristeţea noastră, se revarsă curajul 
și ni se înapoiază sfiala feciorelnică. Ferice de cei care cu 
ochi duhovnicești o privesc pe Maica lui Dumnezeu sub 
Crucea de pe Golgotha și care sunt în stare să primeas- 
că întreaga evanghelie pe care ea, prin prezența ei la acel 
loc înfricoșat și în acel ceas înfricoșat, o dăruiește lumii. 
lar acum, fraţilor, să priviţi la pagina preafrumoasă a evan- 
gheliei de Înviere a Născătoarei de Dumnezeu. Preasfân- 
ta Maică a Domnului a știut cu tărie că Fiul ei va birui 
moartea și că va învia din morți. lată, ea s-a deprins din 
copilărie să se încredințeze neîndoit fiecărui cuvânt al lui 
Dumnezeu. Știa că Eva învia, dar, după predanie, nu a af- 
lat prima despre învierea Lui din morți. Această măreață 
întâmplare, osia istoriei omenești, mai întâi au văzut și 
despre ea au auzit vrăjmașii lui Hristos. Mai întâi au văzut 
cei ce străjuiau, iar de la ei au auzit mai întâi căpeteniile 
evreiești, ucigași de Dumnezeu. Apoi a aflat Fericita Ma- 
ria din Magdala, apoi femeile mironosițe, printre care a 
fost și ea, roaba Domnului. La pătimirea de pe Golgotha 
ca a fost prima și aproape singură, dar la biruinţa și sla- 
va Fiului ei este printre primii martori, dar ori a mărtur- 
isit împreună cu alţii, ori în spatele altora. Oare este sfiala 
feciorelnică, ori Pronia dumnezeiască? Și una, și alta. În- 


vierea lui Hristos îi pricinuiește nu o bucurie nestăpânită, 

care aleargă, vestește, strigă și stârnește pizmă, ci bucurie 
sfântă, adică bucurie îngrădită de frica lui Dumnezeu, la 
fel ca, odinioară, în Nazareth, în convorbirea cu Arhang- 
helul Gavriil. lar prea înţeleapta Pronia lui Dumnezeu 
tocmai a și vrut ca Învierea cea slăvită a Mântuitorului lu- 
mii să fie văzută mai întâi de vrăjmașii lui și apoi de pri- 
eteni, lăsând-o pe Maică la urmă, ca să nu spună cei ne- 
credincioși: Maica Sa a vestit acestea lumii. În acest chip, 
pagina de Înviere a Evangheliei Mariei este brodată cu 
aurul prea înțelepciunii lui Dumnezeu și împodobită de 
mărgăritarul blândeţii ei feciorelnice. 

lar celelalte pagini ale Evangheliei Născătoarei de 
Dumnezeu, de la Pogorârea Duhului Sfânt peste ea și 
peste apostoli și până la Adormirea ei — cine le va răs- 
foi și cine le va zugrăvi? Limpede este doar că toate aces- 
te pagini sunt preapline de putere duhovnicească și de 
frumusețe morală. lată, Sfânta Născătoare de Dumnezeu 
a ajuns matcă a Bisericii de pe pământ după Înălțarea 
Domnului. Casa din Sion a Sfântului loan a fost stup 
din care au roit misionarii Împărăției lui Dumnezeu ca 
niște albine harnice, însoţiţi de rugăciunea și binecuvân- 
tarea Născătoarei de Dumnezeu și în care se întorceau 
plini de mierea trăirii, izbânzilor și dulcii pătimiri pentru 
Domnul lor, ca să primească laudă de la Matcă, laudă și 
sfat și îmbărbătare și putere pentru noile nevoinţe. În post 
neîncetat, s-a rugat neîncetat lui Dumnezeu pentru Bi- 
serica ei de pe pământ. Și folosul rugăciunilor ei s-a simţit 
și de aproape, și de departe. Ea a fost totul pentru toți. 
Evangheliștilor a fost evanghelist, apostolilor — împreună 
nevoitoare, mucenicilor — împreună pătimitoare, temăto- 
rilor — îmbărbătare, celor viteji — bucurie, întregii Biserici 
— suflet, Matcă și Maică. Pentru toţi cei încreștinaţi a fost 


cea mai îndrăgită persoană. Pe ea toți au vrut să o vadă 


ca pe Hristos. Către ea veneau în pelerinaj. Cel bogat și 
cel sărac, învăţat și neștiutor, drept și păcătos, toți însetați 
de chipul lui Hristos, călătoreau către ea să se adape ca 
de la un izvor dătător de viaţă. lar ea pe toți îi primea cu 
blândeţe de mamă și smerenie de fecioară. Și fiecare ieșea 
de la ea cu duh întinerit, renăscut, mângâiat și curățit, și 
se pleca spre casă cu mai mare încântare pentru Hristos 
și cu mai multă feciorelnicie în suflet. Căci ea, luminând 
cu virtuțile feciorelnice, le împărtășea într-o mare mă- 
sură peste toţi cei care veneau la ea cu sete duhovniceas- 
că. Astfel, prin Harul Duhului Sfânt, făurea multe su- 
flete feciorelnice care apoi, după ea, au plecat în Rai, după 
prorocia marelui proroc: „Aduce-se-vor Împăratului fe- 
cioare în urma ci ..., aduce-se-vor întru veselie și bucu- 
rie, aduce-se-vor în palatul Împăratului.” /Psalmi 44, 16- 
18/ Ceea ce a arătat Născătoarea de Dumnezeu prin viaţa 
și prin ființa sa a înfățișat Apostolul Pavel prin cuvin- 
tele rostite corintenilor: „Căci vă râvnesc pe voi cu râvna 
lui Dumnezeu, pentru că v-am logodit unui singur băr- 
bat, ca să vă înfăţișez lui Hristos fecioară neprihănită.” /2 
Corinteni 11, 2/ Și păcătoase pocăite ajungeau cu suflet- 
ul fecioare. Și noi toţi suntem chemaţi să dobândim su- 
fletul feciorelnic, să fim din nou fecioare, curate și sfinte, 
asemenea Preasfintei Fecioare Maria. Acesta este rostul 
strădaniei noastre pe pământ. Și doar astfel putem nădăj- 
dui că și noi vom intra în Rai în rândul celorlalte fecioare 
care neîncetat se aduc Împăratului ceresc în urma Fecio- 
arei Născătoare de Dumnezeu. 

Și în acest chip Evanghelia Născătoarei de Dumnezeu 
nu se deosebește în nicio iotă de Evanghelia lui Hristos. 
Întregul ci suflet este bunăvestire, evanghelie. Iată, evan- 
ghelia ci nici nu este altceva decât Evanghelia lui Hris- 


tos pătrunsă și trăită de ea. Și cu toate că ea, ca maică, 

L-a dat pe Hristos din ea, creștină fiind, L-a primit din 
nou în ea ca realitate duhovnicească, așa că a putut spune, 
asemenea apostolului și înainte de el: „nu eu mai trăiesc, 
ci Hristos trăiește în mine.” /Galateni 2, 20/ Niciodată, 
nimeni în lume nu s-a asemuit cu Hristos Domnul mai 
mult decât Maria, Născătoarea de Dumnezeu, și asta nu 
prin faptul că ea L-a născut, cât pentru că ea pe El L-a 
adeverit în ea, și ajuns ca o icoană vie a Lui. Și prorocul 
cel de demult, strămoșul ei, Împăratul David, de depar- 
te a văzut acestea și a prorocit spunând: „Loată slava fiicei 
Împăratului este înăuntru, îmbrăcată cu ţesături de aur și 
prea înfrumusețată.”/Psalmi 44, 15/ Și ce altă frumuseţe 
mai mare a putut fi în ea afară de Hristos cel viu în suflet- 
ul ei? Îmbrăcată cu ţesături de aur, închipuie belșugul vir- 
tuţilor, virtuţilor feciorelnice în care este înveșmântat su- 
fletul ei împărătesc. 

Iar acum, fraţilor, să ne întoarcem la ea, unde am și lăsat-o, 
în Sion, pe patul de moarte. Să ne apropiem împreună cu 
apostolii de ea, să-i sărutăm mâna și să-i cerem sfânta ei 
binecuvântare. Dar în zadar. Ea nu mai este acolo. Noi am 
întârziat pentru multe veacuri pentru a primi pe pământ 
binecuvântarea ei. Domnul Hristos, înconjurat de puter- 
ile cerești, Însuși S-a pogorât, a luat sfântul ei suflet și l-a 
înălțat către cer, în cerurile cele mai înalte, deasupra heru- 
vimilor și serafimilor. Cea dintâi roabă a Domnului de pe 
pământ a ajuns cea dintâi fiică a Împăratului din cer. Roa- 
ba Domnului pe pământ, fiica Drepţilor Ioachim și Ana, 
slujnica în biserica din Ierusalim, slujnică în Nazareth, în 
Bethleem, slujnică în Egipt, slujnica Fiului și Dumneze- 
ului ci, slujnica îngerilor și oamenilor, slujnică în pătimire 
și în slavă, slujnica Bisericii lui Dumnezeu pe pământ, 
slujnica Evangheliei celei mântuitoare de la prima până 


la ultima zi a vieții sale pe pământ — această slujnică acum 


este Împărăteasă Domnului în cer, de-a dreapta Împărat- 
ului Hristos. 

Dar noi, fraţilor, oare nu putem să cerem și acum binecu- 
vântare? Putem, de bună seamă că putem. lată, cu toate 
că a ajuns cea dintâi fiică a Împăratului Dumnezeu, ea 
nu a încetat să fie cea dintâi roabă a Domnului. Din dra- 
gostea faţă de Ziditorul ei și din iubire de oameni, ea și 
acum slujește Bisericii lui Hristos pe pământ. Și acum ea 
vine în ajutorul credincioșilor, oriunde credincioșii tânjesc 
după ajutorul ei, și încă cu putere, ușurință și iuţeală mai 
mari. De aceea, să o chemăm și să-i cerem binecuvân- 
tare. Celuicare, milostivindu-se, îi dă binecuvântare, păcă- 
tos fiind, se va îndreptăți; neputincios fiind, se va îmbăr- 
băta; lepros fiind, se va curăţi; dacă a căzut, se va ridica; 
dacă e întristat, se va bucura.Ferice de fiecare ce primește 
binecuvântare de la Sfânta Născătoare de Dumnezeu. Și 
oricine o cinstește și o preamăreşte va primi binecuvân- 
tare. După mila sa de fecioară și de maică va mântui pe 
toţi cei care, în rugăciune și cu lacrimi, îi strigă: Preasfântă 
Născătoare de Dumnezeu, mântuiește-ne pe noi! 
Dumnezeului nostru, cel Unul în Treime, slavă și laudă, 
iar vouă tuturor, har și pace și sănătate și bucurie și 
veșnică mântuire, cu rugăciunile Preasfintei Născătoare 


de Dumnezeu și tuturor sfinților. Amin! 

